भगवान नाम के जप से ही प्राणी का आत्म कल्याण संभव
धर्मनिरपेक्षता का मतलब समय पर काम करना, न कि जातीयता
मथुरा से श्रीमद् भागवत कथा में कथा वाचक के रूप में पधारे संत कृष्ण चंद शास्त्री ने सोमवार को मीडिया से चर्चा के दौरान विवादित बातें कहीं। उन्होंने कहा कि धर्मनिरपेक्षता का मतलब जातीयता से नहीं होना चाहिए।
उसके मायने एक मनुष्य के कर्मों से हो। वह सुबह समय पर उठे, मेहनत करे, हर कार्य के लिए समय तय करे। अपने धर्म के प्रति सजग रहे, नियमों का पालन करे यह है धर्मनिरपेक्षता। उन्होंने देश की व्यवस्था में अन्य समाज के लोगों के रहने को धर्मनिरपेक्षता मानने से इंकार किया। उन्होंने कहा कि देश में रहने वाला हर व्यक्ति हिंदू है। बावजूद आज भी हम देश को हिंदू राष्ट्र घोषित नहीं कर पाए। देश में रहने वाले इसाई व मुसलमानों के पूर्वज कभी न कभी हिंदू रहे।
उन्होंने धर्म में राजनीतिक घुसपैठ को लेकर कहा कि राजनीति आज धर्म में अंकुश लगाने का काम करती है, जबकि चाहिए कि धर्म राजनीति पर अंकुश लगाए। उन्होंने बीजेपी की टिकट पर चुनाव लड़ने के प्रश्न पर कहा कि हाथी पर बैठने वाले को गधे पर बैठने का क्या मतलब। उन्होंने धर्म सभाओं को हाथी निरुपित किया। उन्होंने गो हत्या पर पूरी तरह से रोक लगाने की बात कही। साथ ही कहा कि वोट की राजनीति देश का सौहार्द्र बिगाड़ रही है।
उन्होंने देश में बीजेपी सरकार द्वारा किए गए कार्यों की प्रशंसा की। साथ ही कहा कि 64 साल की देश में व्याप्त गंदगी को बदलने में अभी थोड़ा समय लगेगा। वे यहां शीतला ज्योति पर्व उत्सव समिति द्वारा बैगापारा में आयोजित कथा में शामिल होने पहुंचे हैं। उन्होंने कहा कि वे पूरे विश्व में 1179 बार श्रीमद्भागवत कथा का वाचन कर चुके हैं। 40 से अधिक बार उन्होंने यूरोप, कनाडा, अमेरिका सहित अन्य देशों में प्रवचन किया।
बैगापारा में प्रवचन सुनने के लिए बड़ी संख्या में महिलाएं पहुंची।
कृष्ण चंद शास्त्री
पत्रवार्ता
hin_Deva mag_Deva hin_Deva hin_Deva hin_Deva hin_Deva hin_Deva awa_Deva npi_Deva